CELEX: C2007/069/06
Language: hu
Date: 2007-03-24 00:00:00
Title: C-535/06. P. sz. ügy: Az Elsőfokú Bíróságnak (negyedik tanács) a T-300/03. sz., a Moser Baer India Ltd kontra az Európai Unió Tanácsa ügyben 2006. október 4-én hozott ítélet ellen a Moser Baer India Ltd által 2006. december 28-án benyújtott fellebbezés

24.3.2007   
            
            
               HU
            
            
               Az Európai Unió Hivatalos Lapja
            
            
               C 69/3
            
         Az Elsőfokú Bíróságnak (negyedik tanács) a T-300/03. sz., a Moser Baer India Ltd kontra az Európai Unió Tanácsa ügyben 2006. október 4-én hozott ítélet ellen a Moser Baer India Ltd által 2006. december 28-án benyújtott fellebbezés
   (C-535/06. P. sz. ügy)
   (2007/C 69/06)
   Az eljárás nyelve: angol
   Felek
   
      Fellebbező: a Moser Baer India Ltd (képviselők: K. Adamantopoulos, Δικηγόρος, R. MacLean and J. Branton, Solicitors)
   
      A többi fél az eljárásban: az Európai Unió Tanácsa, az Európai Közösségek Bizottsága, a Committee of European CD-R and DVD+/-R Manufacturers (CECMA)
   A fellebbező kérelmei
   A fellebbező azt kéri, hogy a Bíróság:
   
               —
            
            
               helyezze hatályon kívül az Elsőfokú Bíróságnak a T-300/03. sz., Moser Baer India Limited kontra az Európai Unió Tanácsa ügyben 2006. október 4-én hozott ítéletét;
            
         
               —
            
            
               adjon helyt a T-300/03. sz., Moser Baer India Limited kontra az Európai Unió Tanácsa ügyben az Elsőfokú Bíróság előtti eljárás során előterjesztett kérelemnek, azaz semmisítse meg a 960/2003/EK (1) tanácsi rendeletet, amennyiben az a fellebbezőre vonatkozik,
            
         
               —
            
            
               kötelezze a Tanácsot a fellebbező jelen fellebbezéssel és az Elsőfokú Bíróság előtti T-300/03. sz., Moser Baer India Limited kontra az Európai Unió Tanácsa üggyel kapcsolatban felmerült költségeinek viselésére.
            
         Jogalapok és fontosabb érvek
   A fellebbező három fellebbezési jogalapot terjeszt elő az Elsőfokú Bíróság ítélete ellen.
   Az első jogalap a CD-R lemezeknek az Európai Közösségbe történő behozatalával szemben a megtámadott rendeletben megállapított kiegyenlíthető támogatás összegének kiszámításakor a koherencia és az alapos vizsgálat elvének az Elsőfokú Bíróság általi megsértésével kapcsolatos. E jogalapban a fellebbező arra hivatkozik, hogy az Elsőfokú Bíróság nem tartotta tiszteletben e fent említett elveket, amikor megállapította, hogy a közösségi intézmények jogosan jártak el, amikor a fellebbező valamennyi eszközét a kiegyenlíthető támogatásban részesülő eszközök osztályába sorolták be. Ennek következtében az Elsőfokú Bíróság nem vette figyelembe a közösségi jog fent említett elveit.
   A második jogalap a következő két részből áll: (i) az Elsőfokú Bíróság nem értékelte megfelelően az iratokban és a megtámadott rendeletben szereplő, a kár meghatározásának egy lényeges elemét – azaz a káridőszak során az Indiából importált CD-R lemezek árát – illetően egymásnak ellentmondó bizonyítékokat, valamint (ii) az Elsőfokú Bíróság elfogadta a megtámadott rendeletnek a közösségi CD-R-lemezipar készletei szintjére vonatkozó megállapításait, ezzel alátámasztva a megtámadott határozatban a kár fennállására vonatkozó megállapítást.
   A harmadik jogalap azzal kapcsolatos, hogy az Elsőfokú Bíróság nem vette kellőképpen figyelembe a Közösség szubvencióellenes alaprendelete 8. cikkének (7) bekezdését, illetve az Indiából származó CD-R lemezek behozatalától független tényezők hatását az Indiából származó behozatal és a közösségi CD-R-lemezipar által elszenvedett állítólagos kár közötti okozati összefüggés vizsgálatakor.
   
      (1)  HL L 138., 1. o.; magyar nyelvű különkiadás 11. fejezet, 46. kötet, 250. o.